

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ & ΚΟΙΝ/ΚΗΣ ΑΣΦΑΛΙΣΗΣ**

**ΕΝΙΑΙΟ ΤΑΜΕΙΟ ΑΝΕΞΑΡΤΗΤΑ ΑΠΑΣΧΟΛΟΥΜΕΝΩΝ**

**ΓΕΝΙΚΗ ΔΙΕΥΘΥΝΣΗ ΑΣΦΑΛΙΣΗΣ – ΠΑΡΟΧΩΝ**

**ΔΙΕΥΘΥΝΣΗ ΥΓΕΙΟΝΟΜΙΚΟΥ**

Δ/νση: Μάρνη 22, 10433, Αθήνα

Αριθμός τηλεφώνου.: 2105217318

Αριθμός τηλεομοιότυπου: 2105217407

Ηλ. Ταχυδ.: yy-etaa@tsmede.gr

Πληροφορίες: Γ. Βαζίκας

Αθήνα, 16-05-2011

Αρ. Πρωτ.: **78506/6230/1**

**Προς:**

1. **Προέδρους των Δικηγορικών Συλλόγων Επαρχίας**
2. **Πρόεδρο της Ομοσπονδίας Δικαστικών Επιμελητών Ελλάδος**
3. **Προέδρους των Συλλόγων Δικαστικών Επιμελητών**

**Θέμα: Θεώρηση Συνταγών**

Κάθε συνταγή που καταθέτει ο ασφαλισμένος για να εγκριθεί θα πρέπει **οπωσδήποτε :**

1. Να αναγράφεται στο συνταγολόγιο του ασφαλισμένου και **ΟΛΑ** τα πεδία της συνταγής να είναι συμπληρωμένα με το **ΙΔΙΟ** στυλό και τον **ΙΔΙΟ** γραφικό χαρακτήρα.
2. Να αναγράφεται το ΑΜΚΑ του **ασφαλισμένου** και το ΑΜΚΑ του **ιατρού** στην συνταγή. Να φέρει **σφραγίδα** **και υπογραφή** του αρμόδιου ιατρού ο οποίος να δικαιούται βάση της ειδικότητάς να συνταγογραφήσει τα συγκεκριμένα σκευάσματα ή για χρόνια νοσήματα να αναγράφεται **ευκρινώς**  ότι η συνταγογράφηση γίνεται βάσει ιατρικής γνωμάτευσης του αρμοδίου ιατρού.
3. Να αναγράφεται **ευκρινώς** η **ΔΙΑΓΝΩΣΗ** βάση της οποίας χορηγούνται τα συγκεκριμένα σκευάσματα καθώς και τα **ποσοστά συμμετοχής με σφραγίδα και υπογραφή του ιατρού** για παθήσεις με ποσοστό 10% ή 0% .
4. Για **ΟΛΑ** τα χορηγούμενα σκευάσματα θα πρέπει να αναγράφεται **οπωσδήποτε η δοσολογία** και όταν χρειάζεται να χορηγηθούν άνω των 2 τεμαχίων ανά σκεύασμα, σε ***χρόνιες παθήσεις***, ΠΡΕΠΕΙ να αναφέρεται ότι πρόκειται για **θεραπεία μηνός** με σφραγίδα και υπογραφή του ιατρού.
5. Να αναγράφεται **ευκρινώς** η **ημερομηνία** και το **ονοματεπώνυμο** του ασφαλισμένου και η συνταγή να έχει **εκτελεστεί** ΕΝΤΟΣ 5 ΕΡΓΑΣΙΜΩΝ ΗΜΕΡΩΝ από την ημερομηνία του εντολέα ιατρού σε φαρμακείο.
6. Ο φαρμακοποιός θα πρέπει να αναγράφει αναλυτικά στην συνταγή την ποσότητα της μονάδος, το σύνολο και την συμμετοχή του ασφαλισμένου και ΟΠΩΣΔΗΠΟΤΕ να επικολλώνται οι **ταινίες γνησιότητας (κουπόνια - barcodes)** στην πίσω επιφάνεια της συνταγής.
7. Σας ενημερώνουμε ότι για συνταγές υψηλού κόστους άνω των **150€** θα πρέπει να γίνεται **ΠΡΟΕΓΚΡΙΣΗ** από ελεγκτή ιατρό **πριν την εκτέλεση της συνταγής**.
8. Κάθε διόρθωση που γίνεται **πρέπει** να είναι **σφραγισμένη** και **υπογεγραμμένη** από το θεράποντα ιατρό.

 **Ο Διευθυντής Υγειονομικού**

 Ρηγάτος Θεοφάνης